Marc Bolan

**Marc Bolan**, (Rođen je kao **Mark Feld**, * London, 30. rujna 1947. -London, 16. rujna 1977) bio je engleski rock pjevač, gitarist i skladatelj popularan 1970-ih. Njegovi hitovi i scenski nastupi sa njegovim pratećim sastavom T. Rex utrli su put glam rocku.

## Biografija

### Djetinstvo

Rođen je u obitelji vozača kamiona i odrastao u poslijeratnom istočnom Londonu u židovskom kvartu. Zaljubio se u rock and roll, slušajući Gene Vincenta, Eddie Cochrana, Arthura Crudupa i Chuck Berrya. U dobi od devet godina dobio je svoju prvu gitaru te počeo svirati u Skiffle sastavu, sa petnaest godina napušta školu *na obostrano zadovoljstvo*. Postao je Mods, viseći non-stop po kafićima u Sohou. Kao Modsa su ga i zapazili te angažirali za nastup u jednoj kratkoj epizodi tv emisije *Orlando*.

Nakratko je radio kao maneken, zvali su ga *John Temple Boy*.

Bolanov interes se tada ponovno vratio na glazbu, u dobi od sedamnaest pokušao se probiti kao tipični folk pjevač, svirajući glazbu poput Dylana i Donovana. Ovaj pokušaj radio je pod umjetničkim imenom Toby Tyler, zatim je promjenio ime u Marc Bolan i snimio svoju prvu singl ploču *The Wizard* za Decca Records.

Na početku 1967. njegov manadžer Simon Napier Bell dodao mu je prateći sastav *John's Children*, za njih je Bolan napisao pjesmu *Desdemona* koju je kasnije zabranio BBC zbog provokativnih stihova - *podignite svoju suknju i poletite*. 
Bolanov rad sa tim sastavom bio je kratak. Nakon toga Bolan se počeo otkačivati, tvrdio da je može levitirati, da je u Parizu pokupio tajne čarobnjaka i takve stvari, počeo je pisati neo-romantične stihove koji će se kasnije pojaviti na njegovom prvom albumu sa sastavom Tyrannosaurus Rex.

### Karijera sa sastavom Tyrannosaurus Rex

Nakon neuspjeha sa grupom *John's Children*, Bolan je osnovao sa *Steve Peregrine Tookom* psihodelični sastav Tyrannosaurus Rex. Sa ovom novom grupom izdao je četiri albuma i četiri singl ploče, koje baš nisu osobito prošle. Sastav je malo pomalo promjenio glazbeni stil i članove i od akustičarskog postao električni.

Zatim je Bolan, sada već oženjen za bivšu tajnicu June Child skratio naziv grupe u *T. Rex*, a zatim sa njima snimio vlastitu pjesmu *Ride a White Swan* kojom dominira kotrljajući ritam pljeskanja ruku, Bolanova električna gitara i Finnove udaraljke.

### T. Rex i glam-rock

*Ride a White Swan*, bila je stvar koja je izbacila Bolana u orbitu popela se na #2 britanske ljestvice, i bila rodonačelnik novog stila glam rocka
Bolan se je od tog vremena počeo vrlo šašavo i ekscentrično oblačiti i šminkati za svoje scenske nastupe.
Glam se neobično dopao i Bolanovu prijatelju Davidu Bowieu, s kojim se Bolan poznavao još iz rane mladosti ( zato je Bolan svirao gitaru na Bowiem singlu iz 1970 *Prettiest Star*).

Bolan je zatim proširio svoj sastav *T. Rex* u kvartet, uzevši basista *Steve Curria* i bubnjara *Bill Legenda*. Zatim je izbacio singl *Hot Love*, pjesmu vesela ritma, ubrzo je postala #1, zatim je uslijedila *Get It On*, ponovno uspjeh #1, u Americi se taj hit nazvao *Bang Gong (Get It On)*, da se izbjegne zabuna s pjesmom istog imena američkog sastava *Chase*. Pjesma se popela do #10 u Americi početkom 1972, to je bio i najveći uspjeh koji je Bolan imao u Americi.

U studenom 1971 godine je tadašnja izdavačka kuća sastava *Fly Records*, objavila singl *Jeepster * sa albuma *Electric Warrior* bez Bolanova odobrenja, zbog tog je Bolan pobjesnio i raskinuo ugovor sa Fly Records i otišao u EMI. Unatoč tome se Bolan uopće nije angažirao u promociji singla, *Jeepster* se popeo na # 2.

1972 godine Bolan se još dva puta popeo na britanski #1, i to sa singlicama; *Telegram Sam* i *Metal Guru*. Imao je dva hita # 2; *Children Of The Revolution* i *Solid Gold Easy Action*.

### Pad popularnosti

Od kraja 1973 njegova zvijezda je počela tamnjeti, i pored toga što je imao jedan hit #3 - *20th Century Boy*, ostale pjesme iz tog doba; *Groover* i *Truck On (Tyke)* nisu dospjele na top ljestvice.

Sastav *T. Rex* se raspao, *Legend* je napustio grupu 1973 a *Finn* 1975. Također se raspao i Bolanov brak, jer se on spetljao sa svojom pratećom pjevačicom *Gloriom Jones* (ona mu je kasnije rodila i dijete 1975). Nakon toga Bolan je počeo dobar dio svog vremena provoditi u Americi, i nadalje je uspjevao stvarati hitove, barem jedan svake godine, sve do svoje smrti 1977. godine.

### Preporod

Početkom 1977 Bolan je osnovao novi sastav i objavio album - *Dandy in the Underworld* i krenuo na britansku turneju, za predgrupu si je uzeo punk 
sastav The Damned kako bi privukao mlađu publiku. Zatim je dobio angažman na televiziji u glazbenoj emisiji pod nazivom *Marc*, gdje je on predstavljao nove sastave i interprete. Za ovaj nastup, Bolan je radikalno smršavio i izgledao kao mladić u zenitu svoje popularnosti.

### Smrt

Bolan je poginuo 16. rujna 1977 dva tjedna prije svog 30 rođendana u automobilskoj nesreći koju je napravila njegova nevjenčana supruga *Gloria Jones* koja je vozila njegov ljubičasti Mini Cooper i udarila u drvo.
Životni paradoks je u tome, da Bolan nije nikad naučio voziti auto, iako ih je posjedovao nekolicinu, poput slavnog bijelog Rolls Roycea, jer se panično bojao da će tako poginuti.

## Diskografija
### Singl ploče

* 1965. The Wizard/Beyond The Rising Sun. Decca F 12288. 
* 1966. The Third Degree/San Francisco Poet. Decca F 12413. 
* 1966. Hippy Gumbo/Misfit. Parlophone R 5539.

Sa sastavom *John's Children* 
* 1967. Desdemona/Remember Thomas A Beckett. Track 604 003. 
* 1967. Midsummer's Night Scene/Sara Crazy Child. 
* 1967. Come And Play With Me In The Garden/Sara Crazy Child. Track 604 005.

Sa sastavom *Tyrannosaurus Rex*
* 1968. Debora/Child Star.(34). Regal Zono RZ 3008. 
* 1968. One Inch Rock/Salamada Palaganda.(28). Regal Zono RZ 3011. 
* 1969. Pewtor Suitor/Warlord Of The Royal Crocodiles. Regal Zono RZ 3016. 
* 1969. King Of The Rumbling Spires/Do You Remember.(44). Regal Zono RZ 3022. 
* 1970. By The Light Of A Magical Moon/Find A Little Wood. Regal Zono RZ 3025. 
* 1970. Debora/One Inch Rock/Woodland Bop/Seal Of Seasons.(7). Magnifly ECHO 102.

Sa sastavom *Dib Cochran And The Earwigs*
* 1970. Oh Baby/Universal Love. Bell 1121.

Sa sastavom *T. Rex*
* 1970. Ride a White Swan/Is It Love/Summertime Blues. Fly BUG 1. 
* 1971. Hot Love/Woodland Rock/King Of The Mountain Cometh. Fly BUG 6. 
* 1971. Get It On/There Was A Time/Raw Ramp. Fly BUG 10. 
* 1971. Jeepster]/Life's A Gas. Fly BUG 16. 
* 1972. Telegram Sam/Cadillac/Baby Strange. T.Rex Wax 101. 
* 1972. Metal Guru/Thunderwing/Lady. EMI Marc 1. 
* 1972. Children Of The Revolution/Jitterbug Love/Sunken Rags. EMI Marc 2. 
* 1972. Solid Gold Easy Action/Born To Boogie. EMI Marc 3. 
* 1973. 20th Century Boy/Free Angel. EMI Marc 4. 
* 1973. The Groover/Midnight. EMI Marc 5.

Sa sastavom *Big Carrot*
* 1973. Blackjack/Squint Eye Mangle. EMI 2047.

Sa sastavom *T. Rex*
* 1973. Truck On (Tyke)/Sitting Here.(12). EMI Marc 6. 
* 1974. Teenage Dream/Satisfaction Pony.(13). EMI Marc 7.

Kao *Marc Bolan*
* 1974. Jasper C. Debussy/Hippy Gumbo/The Perfumed Garden Of Gulliver Smith. Track 2094 013.

Sa sastavom *T. Rex* 
* 1974. Light Of Love/Explosive Mouth.(22). EMI Marc 8. 
* 1974. Zip Gun Boogie/Space Boogie.(41). EMI Marc 9. 
* 1975. New York City/Chrome Sitar.(15). EMI Marc 10. 
* 1975. Dreamy Lady/Do You Wanna Dance/Dock Of The Bay.(30). EMI Marc 11. 
* 1975. Christmas Bop/Telegram Sam/Metal Guru.(Scheduled for release but canceled). EMI Marc 12. 
* 1976. London Boys/Soul Baby.(40). EMI Marc 13. 
* 1976. Hot Love/Get It On. Cube BUG 66. 
* 1976. I Love To Boogie/Baby Boomerang.(13). EMI Marc 14. 
* 1976. Laser Love/Life's An Elevator.(41). EMI Marc 15.

Sa pjevačicom *Gloriom Jones*
* 1977. To Know Him Is To Love Him/City Port. EMI 2572.

Sa sastavom *T. Rex:*
* 1977. The Soul Of My Suit/All Alone.(42). EMI Marc 16. 
* 1977. Dandy In The Underworld/Groove A Little/Tame My Tiger. EMI Marc 17. 
* 1977. Celebrate Summer/Ride My Wheels. EMI Marc 18.

## Izvori

## Vanjske veze
* Portal sa scenskim nastupima Marc Bolana 
* Marc Bolan i T.Rex